Wat vertraag evangelisasie? - www.bybelkennis.co.za
All places are places of worship to a Christian. Wherever he is, he ought to be in a worshiping frame of mind – C. H. Spurgeon
Tim Gombis sê dit is die gedagte dat ons eers toegerus moet voor ons enigiets kan doen. Ons het die regte gereedskap en die regte onderrig nodig voordat ons in ons gemeenskappe betrokke kan raak. Hoekom dink ons so? Is dit omdat ons ‘n waarborg wil hê dat ons nie sal misluk nie?
Die gevolg is dat ons baie Bybelstudie in ons gemeente doen, maar nooit die geleentheid kry om in ons gemeenskappe uit te reik nie. Natuurlik is Bybelstudie belangrik, maar dit is nie al waaroor ons godsdiens gaan nie. Dit voed ons liggame wanneer ons ander dien en wanneer ons ons verhoudings met nie-gelowiges geniet.
Daar is een baie belangrike les wat ons moet leer: ons is nie daar om ons gemeenskap te red nie – God is teenwoordig in daardie gemeenskap om ons te red. Hy onderhou ons; Hy gee aan ons lewe as ons saam met mense in die gemeenskap eet, na hulle stories luister en vriendskappe van gee en ontvang ontwikkel.
Dit is belangrik dat ons saam na die verkondiging van die Woord luister; dit is belangrik dat ons mekaar in die gemeente dien. Maar dit is net so belangrik dat ons doelbewus verhoudings met buitestanders in ‘n gesindheid van nederigheid aanknoop.